7/29/22, 1 1:33 AM Laki hallinnon yhteisistä sähköisen asioinnin… 571/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20160571 1/14Finlex ®
Finlex › Lainsäädäntö › Ajantasainen lainsäädäntö › Vuosi 2016 › 29.6.2016/571
Seurattu SDK 692/2022 saakka.
29.6.2016/571
Laki hallinnon yhteisistä sähköisen asioinnin tukipalveluista
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 §
Lain tarkoitus ja soveltamisala
Tämän lain tarkoituksena on parantaa julkisten palvelujen saatavuutta, laatua, tietoturvallisuutta,
yhteentoimivuutta ja ohjausta sekä edistää julkisen hallinnon toiminnan tehokkuutta ja tuottavuutta.
Tässä laissa säädetään julkisen hallinnon yhteisistä sähköisen asioinnin tukipalveluista, niitä koskevista
vaatimuksista, niiden tuottamiseen liittyvistä tehtävistä sekä tuottamiseen liittyvästä henkilötietojen ja
muiden tietojen käsittelystä. Lisäksi tässä laissa säädetään oikeudesta ja velvollisuudesta käyttää yhteisiä
sähköisen asioinnin tukipalveluja sekä palvelujen käytön edellytyksistä.
Jollei tässä tai muussa laissa toisin säädetä, yhteisten sähköisen asioinnin tukipalvelujen tuottamisen
edellyttämään henkilö- ja muiden tietojen käsittelyyn sovelletaan luonnollisten henkilöiden suojelusta
henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY
kumoamisesta (yleinen tietosuoja-asetus) annettua Euroopan parlamentin ja neuvoston asetusta (EU)
2016/679, jäljempänä tietosuoja-asetus , tietosuojalakia (1050/2018)  ja viranomaisten toiminnan
julkisuudesta annettua lakia (621/1999) , viestinnän välittämiseen ja viestien ja välitystietojen käsittelyyn
sähköisen viestinnän palveluista annettua lakia (917/2014)  sekä tiedonhallintaan ja tietojärjestelmien
käyttöön julkisen hallinnon tiedonhallinnasta annettua lakia (906/2019) . (9.8.2019/926)
4 momentti on kumottu L:lla 9.8.2019/926 .
2 §
Määritelmät
Tässä laissa tarkoitetaan:
1) tukipalvelulla  yhteistä sähköisen asioinnin tukipalvelua, jota käyttäjäor ganisaatio käyttää
asiointipalvelunsa tai muun sille kuuluvan tehtävän taikka sen tarjoaman palvelun tukena;
2) palvelutuottajalla  tukipalvelun tuottajaa;
3) käyttäjäor ganisaatiolla  viranomaista, muuta julkista tehtävää hoitavaa tai yksityistä, joka käyttää
tukipalvelua;
4) asiointipalvelulla  käyttäjäor ganisaation vastuulla olevaa sähköisen asioinnin palvelua;
5) käyttäjällä  henkilöä, joka käyttää tukipalvelua hallinnon asiakkaan ominaisuudessa.
2 luku
Tukipalvelujen tuotanto ja käyttö
3 §
7/29/22, 1 1:33 AM Laki hallinnon yhteisistä sähköisen asioinnin… 571/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20160571 2/14Tukipalvelut
Yhteisiä sähköisen asioinnin tukipalveluja ovat:
1) tiedonvälityskanava, jonka avulla käyttäjäor ganisaatiot voivat siirtää ja luovuttaa tietovarantoihinsa
sisältyviä tietoja ja tarjota asiointipalveluja ( kansallinen palveluväylä );
2) palvelu, joka kokoaa käyttäjäor ganisaatioiden palveluja koskevia yhdenmukaisesti kuvattuja tietoja ja
tarjoaa ne keskitetysti julkisesti saataville ja hyödynnettäväksi ( palvelutietovaranto );
3) palvelu, jossa käyttäjä voi tarkastella palvelutietovarannon tietoja sekä tietoja, jotka hänestä taikka hänen
edustamastaan luonnollisesta henkilöstä tai or ganisaatiosta on merkitty käyttäjäor ganisaatioiden rekistereihin
(palvelunäkymä );
4) luonnollisen henkilön tunnistuspalvelu, joka tunnistaa julkisen hallinnon sähköisiä palveluja käyttävän
luonnollisen henkilön vahvasta sähköisestä tunnistamisesta ja sähköisistä luottamuspalveluista annetussa
laissa (533/2016)  tarkoitetun tunnistuspalvelun tarjoajan palvelua käyttäen, hallinnoi tunnistustapahtumaa
sekä luovuttaa väestötietojärjestelmästä henkilön yksilöintiä koskevat tiedot käyttäjäor ganisaatiolle;
5) sellaiset tunnistuspalvelut ja tunnistamisen kokoamis- ja hallinnointipalvelut, joissa voidaan käyttää
muutakin tunnistusmenetelmää kuin vahvasta sähköisestä tunnistamisesta ja sähköisistä luottamuspalveluista
annetussa laissa tarkoitettua vahvaa sähköistä tunnistamista;
6) asiointivaltuuspalvelu, joka tarjoaa käyttäjäor ganisaatiolle henkilön toimintakelpoisuutta ja toimivaltaa tai
muuta tahdonilmaisua koskevan tiedon;
7) viestinvälityspalvelu, jonka avulla käyttäjäor ganisaatio ja käyttäjä voivat lähettää toisilleen sähköisiä
viestejä ja jota hyödyntäen asiakirja voidaan antaa tiedoksi sähköisesti tai postitse;
8) verkkomaksamisen kokoamis- ja hallinnointipalvelu, joka mahdollistaa maksujen maksamisen
käyttäjäor ganisaatiolle sen asiointipalvelussa;
9) hallinnon karttapalvelu, joka tarjoaa käyttäjäor ganisaatiolle mahdollisuuden käyttää ja yhdistää
sähköisissä palveluissaan tietoaineistojaan ja paikkatietoinfrastruktuurista annetun lain (421/2009)
mukaisessa kansallisessa paikkatietoinfrastruktuurissa tarjottavaa tietoa.
Luonnollisen henkilön tunnistuspalvelussa henkilö voidaan tunnistaa myös sellaisella tunnistusmenetelmällä,
joka sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla
ja direktiivin 1999/93/EY kumoamisesta annetun Euroopan parlamentin ja neuvoston asetuksen (EU) N:o
910/2014 6 artiklan mukaan kuuluu vastavuoroisesti tunnustettaviin sähköisen tunnistamisen menetelmiin.
Tällöin luonnollisen henkilön tunnistuspalvelusta voidaan luovuttaa käyttäjäor ganisaatiolle myös sellaisia
henkilön yksilöiviä tietoja, jotka tunnistustapahtuman yhteydessä välitetään toisesta jäsenvaltiosta.
(19.12.2019/1314)
Valtiovarainministeriön asetuksella voidaan antaa sen hallinnonalalla toimivan viranomaisen tehtäväksi
tuottaa ja kehittää myös muuta kuin 1 momentissa tarkoitettua tukipalvelua edellyttäen, että palvelu on
luonteeltaan tekninen, hallinnossa asiointia tai julkisten tietojen saatavilla pitämistä palveleva tukipalvelu
eikä sen tuottamisessa käytetä julkista valtaa.
4 §
Palvelutuottajat
Digi- ja väestötietovirasto tuottaa ja kehittää 3 §:n 1 momentin 1–7 kohdassa tarkoitettuja tukipalveluja.
(29.1 1.2019/1 174)
Valtiokonttori tuottaa ja kehittää 3 §:n 1 momentin 8 kohdassa tarkoitettua tukipalvelua.
Maanmittauslaitos tuottaa ja kehittää 3 §:n 1 momentin 9 kohdassa tarkoitettua tukipalvelua.
7/29/22, 1 1:33 AM Laki hallinnon yhteisistä sähköisen asioinnin… 571/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20160571 3/14Valtion yhteisten tieto- ja viestintäteknisten palvelujen tuotannosta ja käytöstä säädetään valtion yhteisten
tieto- ja viestintäteknisten palvelujen järjestämisestä annetussa laissa (1226/2013) .
5 §
Tukipalvelujen käyttö julkisessa tehtävässä
Seuraavat julkisen hallinnon viranomaiset ovat velvollisia käyttämään 3 §:n 1 momentin 1–4, 7 ja 8 kohdassa
tarkoitettuja tukipalveluja sekä asiointivaltuuspalvelusta saatavaa tietoa henkilön toimivallasta laillisena
edustajana, kun tukipalvelu on käytettävissä ja kyseistä tukipalvelua vastaavan itsenäisesti hankitun palvelun
palvelusopimus on päättynyt, jollei viranomaisen ole teknisistä tai toiminnallisista tai kustannustehokkuuteen
taikka tietoturvallisuuteen liittyvistä syistä välttämätöntä käyttää toiminnassaan tai sen osassa muuta
palvelua:
1) valtion hallintoviranomaiset, virastot, laitokset ja liikelaitokset;
2) hyvinvointialueen ja hyvinvointiyhtymän viranomaiset;
3) kunnalliset viranomaiset niiden hoitaessa laissa niille säädettyjä tehtäviä;
4) tuomioistuimet ja muut lainkäyttöelimet.
(8.7.2022/649)
L:lla 649/2022  muutettu 1 momentti tulee voimaan 1.1.2023. Aiempi sanamuoto kuuluu:
Seuraavat julkisen hallinnon viranomaiset ovat velvollisia käyttämään 3 §:n 1 momentin 1–4, 7 ja 8 kohdassa
tarkoitettuja tukipalveluja sekä asiointivaltuuspalvelusta saatavaa tietoa henkilön toimivallasta laillisena
edustajana, kun tukipalvelu on käytettävissä ja kyseistä tukipalvelua vastaavan itsenäisesti hankitun palvelun
palvelusopimus on päättynyt, jollei viranomaisen ole teknisistä tai toiminnallisista tai kustannustehokkuuteen
taikka tietoturvallisuuteen liittyvistä syistä välttämätöntä käyttää toiminnassaan tai sen osassa muuta
palvelua: (19.12.2019/1314)
1) valtion hallintoviranomaiset, virastot, laitokset ja liikelaitokset;
2) kunnalliset viranomaiset niiden hoitaessa laissa niille säädettyjä tehtäviä;
3) tuomioistuimet ja muut lainkäyttöelimet.
Julkisen hallinnon viranomaiset, itsenäiset julkisoikeudelliset laitokset, eduskunta virastoineen ja valtion
talousarvion ulkopuoliset rahastot sekä lailla tai lain nojalla annetulla asetuksella tai lain nojalla annetulla
valtion hallintoviranomaisen päätöksellä julkista hallintotehtävää itsenäisesti hoitamaan asetetut saavat
käyttää kaikkia tukipalveluja laissa säädetyn julkisen hallintotehtävän hoitamiseksi. Kunnalliset viranomaiset
saavat käyttää kaikkia tukipalveluja myös muissa tehtävissään.
Lakiin perustuvan sopimuksen nojalla tai muulla kuin 2 momentissa tarkoitetulla perusteella julkista tehtävää
hoitavat saavat käyttää tässä tehtävässään muita tukipalveluja paitsi tunnistuspalveluja ja verkkomaksamisen
kokoamis- ja hallinnointipalvelua sekä viestinvälityspalvelua. Näiden tarjoamisesta tässä momentissa
tarkoitetuille or ganisaatioille päättää kyseistä tukipalvelua tuottava palvelutuottaja, joka tarvittaessa päättää
myös siitä, onko käyttäjäor ganisaatio tässä momentissa tai 2 momentissa tarkoitettu or ganisaatio.
6 §
Palvelutietovarannon ja palvelunäkymän käyttö
Tukipalvelujen käyttöön velvoitetun käyttäjäor ganisaation on tarjottava tuottamiaan palveluja sekä sen
järjestämisvastuulla olevia palveluja koskevat julkiset tiedot palvelutietovarantoon saataville. Sama koskee
käyttäjäor ganisaatiota, jolla on oikeus käyttää palvelutietovarantoa, jos se päättää käyttää oikeuttaan.
Tukipalvelujen käyttöön velvoitetun käyttäjäor ganisaation on tarjottava rekistereihinsä merkittyjä
luonnollista henkilöä tai or ganisaatiota koskevia tietoja tietojen kohteen tai tämän toimivaltaisen edustajan
saataville palvelunäkymässä. V elvollisuus koskee tietoja, joita käyttäjäor ganisaatio muutoinkin tarjoaa
7/29/22, 1 1:33 AM Laki hallinnon yhteisistä sähköisen asioinnin… 571/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20160571 4/14tietoverkon avulla tietojen kohteille nähtäväksi sekä tietoja, jotka ovat tietojen kohteelle yleisesti hyödyllisiä
tämän hoitaessa asioitaan sähköisesti. Sama koskee käyttäjäor ganisaatiota, jolla on oikeus käyttää
palvelunäkymää, jos se päättää käyttää oikeuttaan.
Käyttäjäor ganisaatio päättää Digi- ja väestötietovirastoa kuultuaan 2 momentissa tarkoitetuista tiedoista.
Digi- ja väestötietovirastolla on päätöksellään oikeus rajoittaa 1 ja 2 momentissa tarkoitettujen tietojen
tarjoamista, jos rajoittaminen käytetyn tukipalvelun luonne huomioon ottaen on tarpeen. T ukipalvelun
käytön kieltämisestä ja estämisestä säädetään 8 §:n 4 momentissa. (29.1 1.2019/1 174)
7 §
Tukipalvelujen käyttövelvollisuudesta päättäminen
Tukipalvelun käyttöön velvoitetun on käyttövelvollisuudesta poiketakseen haettava velvollisuudesta
poikkeamista kyseistä tukipalvelua tuottavalta palvelutuottajalta. Palvelutuottajan on ennen kielteisen
päätöksen antamista annettava hakijalle mahdollisuus saattaa asia valtiovarainministeriön ratkaistavaksi.
Valtiovarainministeriö voi myös omasta aloitteestaan tai palvelutuottajan pyynnöstä ottaa asian
ratkaistavakseen, jos kyse on tässä laissa tarkoitetun yleisen ohjauksen tai julkisen hallinnon tietohallinnon
ohjauksen kannalta merkittävästä asiasta.
8 §
Yksityisten käyttöoikeus ja käytön kieltäminen
Yksityiset yhteisöt, säätiöt ja elinkeinonharjoittajat saavat käyttää kansallista palveluväylää tietojen siirtoon.
Yksityiset yhteisöt, säätiöt ja elinkeinonharjoittajat saavat tarjotessaan palvelujaan yleisölle käyttää:
1) palvelutietovarantoa palvelujaan koskevien tietojen tarjoamiseen;
2) palvelunäkymiä ja asiointivaltuuspalvelua, jos niillä on oikeus käsitellä asiakkaidensa henkilötunnusta tai
muuta tietojen pyytämisessä tai näyttämisessä tarvittavaa yksilöivää tunnusta palvelujensa tarjoamisessa.
Valtiovarainministeriön asetuksella voidaan säätää yksityisten yhteisöjen ja elinkeinonharjoittajien
oikeudesta käyttää 3 §:n 2 momentissa tarkoitettuja tukipalveluja.
Digi- ja väestötietovirasto voi päätöksellään kieltää tukipalvelun käytön tai estää sen kokonaan tai osittain
sellaiselta yksityiseltä yhteisöltä, säätiöltä tai elinkeinonharjoittajalta: (29.1 1.2019/1 174)
1) jonka tietojärjestelmää ei voida tietoturvallisuuden vaarantumisesta johtuvista syistä liittää tukipalveluun;
2) joka ei huolehdi palvelutietovarantoon tai palvelunäkymään tarjoamansa tiedon oikeellisuudesta;
3) jonka tukipalvelun käytön poliisi- tai syyttäjäviranomainen on pyytänyt estämään sen vuoksi, että on
todennäköisiä syitä epäillä tukipalvelua käytettävän rikoksen tekemiseen;
4) jonka tietojen tarjoamisen palvelutietovarantoon tai palvelunäkymään saataville voidaan todennäköisin
syin katsoa loukkaavan jonkun oikeutta korvausvastuun muodostavalla tavalla ja se, jonka oikeutta voidaan
katsota loukatun pyytää käytön kieltämistä, eikä kiellon kohteena oleva kahden viikon määräajassa esitä
hyväksyttävää perustetta tietojen saatavilla pitämiselle;
5) jonka tietojen saatavilla pitämisen tai tukipalvelun käyttämisen muutoin tuomioistuin on lainvoimaisella
päätöksellään kieltänyt.
3 luku
Henkilö- ja muiden tietojen käsittely palvelutuotannossa
9 §
Palvelutuotannossa säännönmukaisesti hyödynnettävät tietolähteet
Digi- ja väestötietovirastolla on oikeus sille tässä laissa säädettyjen tehtävien hoitamiseksi käsitellä
seuraaviin tietojärjestelmiin tallennettuja tässä pykälässä tarkoitettuja tietoja noudattaen tätä lukua:
(29.1 1.2019/1 174)
7/29/22, 1 1:33 AM Laki hallinnon yhteisistä sähköisen asioinnin… 571/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20160571 5/141) väestötietojärjestelmästä ja Digi- ja väestötietoviraston varmennepalveluista annetussa laissa (661/2009)
tarkoitetusta väestötietojärjestelmästä henkilön nimeä, henkilötunnusta, sähköistä asiointitunnusta,
kansalaisuutta, asiointikieltä, äidinkieltä, kuolinpäivää, edunvalvontaa, toimintakelpoisuuden rajoittamista,
edunvalvontavaltuutusta ja lapsen huoltoa koskevia tietoja sekä yhteystietoja ja tietoa turvakiellosta;
(29.1 1.2019/1 174)
2) holhoustoimesta annetussa laissa (442/1999)  tarkoitetusta holhousasioiden rekisteristä henkilön
edunvalvontaa, toimintakelpoisuuden rajoittamista ja edunvalvontavaltuutusta koskevia tietoja;
3) yhdistyslaissa (503/1989)  tarkoitetusta yhdistysrekisteristä yhdistystoimintaa ja yhdistysten
vastuuhenkilöitä koskevia tietoja;
4) kaupparekisterilaissa (129/1979)  tarkoitetusta kaupparekisteristä ja yritys- ja yhteisötietolaissa (244/2001)
tarkoitetusta yhteisötietojärjestelmästä elinkeinotoimintaa harjoittavia ja niiden vastuuhenkilöitä koskevia
tietoja;
5) säätiölaissa (487/2015)  tarkoitetusta säätiörekisteristä säätiöitä ja niiden vastuuhenkilöitä koskevia tietoja.
10 § (19.12.2019/1314)
Valtuutusten ja muiden tahdonilmaisujen rekisteri ja rekisteröinnin edellytykset
Digi- ja väestötietovirasto pitää asiointivaltuuspalvelun tarjoamiseksi rekisteriä luonnollisten henkilöiden
antamista sekä yhteisöjen ja yhteenliittymien puolesta annetuista, Digi- ja väestötietoviraston ennalta
määrittelemistä asiointia koskevista valtuutuksista ja muista yksipuolisista tahdonilmaisuista. Digi- ja
väestötietovirasto voi tarjotessaan asiointivaltuuspalvelua välittää myös muiden viranomaisten tallentamia ja
rekisterinpitäjänä ylläpitämiä valtuutusta ja muita tahdonilmaisuja koskevia tietoja, jos näitä tietoja tallentava
viranomainen on antanut sille luvan tietojen välittämiseen eikä toiminta vaaranna asiointivaltuuspalvelussa
välitettävien tietojen luotettavuutta.
Edellä 1 momentissa tarkoitetun tahdonilmaisun rekisteröinnin edellytyksenä on, että tahdonilmaisun antaja
tunnistetaan luotettavasti luonnollisen henkilön tunnistuspalvelua käyttäen tai muulla sellaisella
tunnistusmenetelmällä, joka on tietoturvallinen ja todisteellinen. Lisäksi edellytyksenä on, että henkilön
toimintakelpoisuus ja tarvittaessa toimivalta pystytään tarkastamaan 1 momentissa tai 9 §:ssä tarkoitetuista
rekistereistä tai vastaavista ulkomaisista rekistereistä tai niissä oleviin tietoihin perustuvista, oikeaksi
todistetuista asiakirjoista taikka muista toimivaltaa taikka toimintakelpoisuutta luotettavasti osoittavista
asiakirjoista. Henkilön toimintakelpoisuutta ei tarvitse tarkastaa, jos tietoa ei ole saatavilla 9 §:ssä
tarkoitetuista rekistereistä.
Tahdonilmaisun rekisteröinti voi perustua myös kirjalliseen valtakirjaan tai muuhun tahdonilmaisuun, jos
asiakirjan alkuperäisyyttä tai eheyttä ei ole syytä epäillä.
Digi- ja väestötietovirasto hyväksyy 2 momentissa tarkoitetut muut tunnistusmenetelmät kuin luonnollisen
henkilön tunnistuspalvelun. Ennen sähköisten tunnistusmenetelmien hyväksymistä Digi- ja
väestötietoviraston on kuultava valtiovarainministeriötä ja Liikenne- ja viestintävirastoa. Digi- ja
väestötietoviraston on huolehdittava siitä, että hyväksyttyjen menetelmien käyttöä koskevat tiedot ovat
maksutta saatavissa yleisen tietoverkon kautta.
Digi- ja väestötietoviraston on huolehdittava tallennetun tahdonilmaisun sisällön eheydestä ja että
tahdonilmaisun hyväksymistä ja sitä edeltävää henkilön tunnistamista koskeva tieto pystytään yhdistämään
tahdonilmaisun sisältöön.
10 a § (19.12.2019/1314)
Tahdonilmaisun poistaminen rekisteristä
Edellä 10 §:n 1 momentissa tarkoitettuun rekisteriin tallennettu tahdonilmaisu poistetaan rekisteristä sen
antajan tai valtuutetun pyynnöstä. T ahdonilmaisun poistamista pyytävän tunnistamisessa ja poistamisen
edellytysten tarkistamisessa noudatetaan mainitun pykälän 2, 3 ja 5 momenttia.
Digi- ja väestötietovirasto voi ilman pyyntöä poistaa tahdonilmaisun rekisteristä tai väliaikaisesti estää
tahdonilmaisua koskevan tiedon käytön, jos sillä on syytä epäillä, että tahdonilmaisu on rekisterissä
7/29/22, 1 1:33 AM Laki hallinnon yhteisistä sähköisen asioinnin… 571/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20160571 6/14virheellisin perustein. Digi- ja väestötietoviraston on ennen tahdonilmaisun rekisteristä poistamista kuultava
tahdonilmaisun antajaa.
10 b § (19.12.2019/1314)
Tahdonilmaisujen rekisteröintiin liittyvien tehtävien hoitaminen yhteispalvelussa
Sen lisäksi, mitä julkisen hallinnon yhteispalvelusta annetun lain (223/2007) , jäljempänä yhteispalvelulaki , 6
§:ssä säädetään yhteispalvelussa hoidettavista tehtävistä, Digi- ja väestötietovirasto voi antaa
tahdonilmaisujen rekisteröintiin liittyviä avustavia tehtäviä yhteispalvelussa hoidettavaksi. Näihin tehtäviin
voi kuulua:
1) tahdonilmaisujen rekisteröinti ja tämän lain 10 §:n mukaisten rekisteröinnin edellytysten tarkastaminen
tarvittaessa lisäselvityksin;
2) tahdonilmaisujen poistaminen rekisteristä tahdonilmaisun antajan tai valtuutetun pyynnöstä sekä tämän
lain 10 a §:ssä tarkoitettujen rekisteröinnin poistamisen edellytysten tarkastaminen tarvittaessa
lisäselvityksin;
3) tahdonilmaisujen rekisteröintiin liittyvät neuvontatehtävät.
Jos yhteispalvelun toimeksisaaja lisäselvitysten jälkeenkään ei voi tehdä rekisteröintiä tai rekisteristä
poistamista pyynnön mukaisesti, sen on siirrettävä asia Digi- ja väestötietoviraston käsiteltäväksi.
Tämän lain mukaisia tehtäviä koskevassa yhteispalvelusopimuksessa voidaan poiketa yhteispalvelulain 5 a
§:ssä tarkoitetusta toimeksisaajan kustannusten korvaamisesta. Sopimuksessa voidaan myös sopia, että
asiointivaltuuspalvelun käyttäjäor ganisaationa toimiva viranomainen osallistuu kustannusten korvaamiseen
toimeksisaajalle.
10 c § (19.12.2019/1314)
Menettely tahdonilmaisun rekisteröinnissä ja rekisteristä poistamisessa
Digi- ja väestötietoviraston tai yhteispalvelun toimeksisaajan on ilmoitettava tahdonilmaisun rekisteröinnistä
ja rekisteristä poistamisesta tahdonilmaisun antajalle.
Jos tahdonilmaisun rekisteröintiä tai rekisteristä poistamista ei lisäselvityspyynnön jälkeenkään ole voitu
tehdä rekisteröintiä tai rekisteristä poistamista koskevan pyynnön mukaisesti taikka jos tahdonilmaisun ilman
pyyntöä tehty rekisteristä poistaminen on tahdonilmaisun antajan mukaan aiheeton, Digi- ja
väestötietoviraston on tehtävä päätös asiasta ja ilmoitettava tahdonilmaisun rekisteröintiä tai rekisteristä
poistamista pyytäneelle taikka ilman pyyntöä tehtyyn tahdonilmaisun rekisteristä poistamiseen
tyytymättömälle päätöksestään ja mahdollisuudesta hakea siihen oikaisua.
Digi- ja väestötietoviraston on ilmoitettava ilman pyyntöä tehdystä tahdonilmaisun rekisteristä poistamisesta
ja käytön estämisestä myös niille tahoille, jotka Digi- ja väestötietoviraston tiedon mukaan ovat luottaneet
tahdonilmaisun olemassaoloon. Palvelutuotannossa käsiteltävien tietojen luovuttamisesta säädetään 14 §:ssä.
11 §
Sähköistä tiedoksiantomenettelyä koskevan suostumuksen rekisteröinti ja rekisterimerkinnän luotettavuus
Viestinvälityspalvelun palvelutuottaja pitää viranomaistoimintaan liittyvän sähköisen tiedoksiannon
toteuttamista varten rekisteriä käyttäjien antamista sähköistä tiedoksiantomenettelyä koskevista yleisistä
suostumuksista.
Suostumusten rekisteröimisessä noudatetaan mitä 10 §:n 2–4 momentissa säädetään tahdonilmaisujen
rekisteröimisessä noudatettavasta menettelystä. Suostumusten rekisteröimisessä voidaan myös teknisesti
hyödyntää 10 §:ssä tarkoitettua rekisteriä.
Viranomainen voi tiedoksiantoa suorittaessaan luottaa 1 momentissa tarkoitettuun rekisteriin merkittyyn
tietoon. T iedoksiantamisen tavoista säädetään erikseen.
12 §
7/29/22, 1 1:33 AM Laki hallinnon yhteisistä sähköisen asioinnin… 571/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20160571 7/14Tietojen käsittely palvelutuotannossa
Digi- ja väestötietovirastolla on oikeus käsitellä 9 §:ssä tarkoitettuja henkilö- ja muita tietoja sen vastuulle
kuuluvien tukipalvelujen tuottamiseksi ja kehittämiseksi. (29.1 1.2019/1 174)
Palvelutuottajalla on rekisterinpitäjänä oikeus käsitellä sen vastuulle kuuluvan tukipalvelun käytöstä
tallennettuja tietoja tukipalvelussa tapahtuneen tietojenkäsittelyn oikeellisuuden osoittamiseksi taikka
muutoin sen vastuulle kuuluvan tukipalvelun tuottamiseksi ja kehittämiseksi sekä toimivuudesta ja
tietoturvallisuudesta huolehtimiseksi. T iedot on poistettava rekisteristä välittömästi sen jälkeen, kun
käsittelylle ei ole enää tässä momentissa tarkoitettua perustetta. Perustetta ja käsittelyn tarvetta on arvioitava
vähintään viiden vuoden välein, jollei laista muuta johdu.
Digi- ja väestötietovirastolla on oikeus luonnollisen henkilön tunnistuspalvelua tarjotessaan luovuttaa
henkilön käyttämää asiointipalvelua ylläpitävälle käyttäjäor ganisaatiolle henkilön nimeä, henkilötunnusta ja
sähköistä asiointitunnusta koskeva tieto, jos käyttäjäor ganisaatiolla on lain perusteella oikeus käsitellä
mainittuja tietoja. Digi- ja väestötietovirastolla on väestötietojärjestelmästä ja Digi- ja väestötietoviraston
varmennepalveluista annetun lain 69 a §:n 1 momentin mukaista ulkomaan kansalaisen tunnistuspalvelua
tarjotessaan oikeus luovuttaa henkilön käyttämää asiointipalvelua tarjoavalle käyttäjäor ganisaatiolle henkilön
tunnistamiseksi tarpeelliset tiedot, jos käyttäjäor ganisaatiolla on lain perusteella oikeus käsitellä mainittuja
tietoja. (19.12.2019/1314)
Digi- ja väestötietovirastolla on asiointivaltuuspalvelua tarjotessaan oikeus 9 §:ssä tarkoitetuista julkisen
hallinnon rekistereistä haettujen henkilön toimintakelpoisuutta ja toimivaltaa koskevien tietojen sekä 10 §:n
1 momentin nojalla ylläpitämänsä valtuutuksia ja tahdonilmaisuja koskevan rekisterin perusteella koostaa ja
luovuttaa käyttäjäor ganisaatiolle välttämättömät tiedot toimintakelpoisuuden rajoituksen tai toimivaltuuden
taikka muun tahdonilmaisun olemassaolon toteamiseksi. (29.1 1.2019/1 174)
Palvelutuottajalla on oikeus viestinvälityspalvelua tarjotessaan luovuttaa käyttäjäor ganisaatiolle 1 1 §:n 1
momentissa tarkoitetusta rekisteristä tiedoksiantamisen suorittamiseksi välttämättömät tiedot sekä
viestinvälityspalvelun avulla tapahtuneen tiedoksiantamisen todentamiseksi tarpeelliset tiedot.
6 momentti on kumottu L:lla 9.8.2019/926 .
13 §
Palvelutuotannossa käsiteltävien tietojen säilyttäminen
Digi- ja väestötietoviraston on luonnollisen henkilön tunnistuspalvelussa ja ulkomaan kansalaisen
tunnistuspalvelussa käsiteltävien tietojen rekisterinpitäjänä säilytettävä tunnistustapahtuman todentamiseksi
tarpeelliset tiedot viisi vuotta tunnistustapahtumaa seuraavan kalenterivuoden alusta lukien.
(19.12.2019/1314)
Digi- ja väestötietoviraston on säilytettävä 10 §:n 1 momentin nojalla ylläpitämänsä rekisterin tiedot,
rekisterin tietojenkäsittelyn oikeellisuuden osoittamiseksi tarpeelliset tiedot sekä asiointivaltuuspalveluun
tehtyjä kyselyjä ja niihin annettuja vastauksia koskevat tiedot, jollei käyttäjäor ganisaation
säilytysvelvollisuudesta muuta johdu. (29.1 1.2019/1 174)
Palvelutuottajan on säilytettävä 1 1 §:n 1 momentin mukaisen rekisterin tiedot sekä rekisterin
tietojenkäsittelyn ja tiedoksiantamisen todentamiseksi tarpeelliset tiedot, ellei käyttäjäor ganisaation
säilytysvelvollisuudesta muuta johdu. Palvelutuottajan on säilytettävä viestinvälityspalvelun avulla välitetyt
viestit kaksi vuotta, jollei käyttäjä ole niitä sitä ennen poistanut.
Edellä 2 ja 3 momentissa tarkoitetut tiedot on poistettava rekisteristä välittömästi sen jälkeen, kun käsittelylle
ei ole enää laillista perustetta. Rekisterinpitäjän on arvioitava mainittujen tietojen säilyttämisen tarve
vähintään viiden vuoden välein, jollei laista muuta johdu.
5 momentti on kumottu L:lla 9.8.2019/926 .
14 § (19.12.2019/1314)
Palvelutuotannossa käsiteltävien tietojen luovuttaminen
7/29/22, 1 1:33 AM Laki hallinnon yhteisistä sähköisen asioinnin… 571/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20160571 8/14Sen lisäksi mitä 12 §:n 3–5 momentissa säädetään, palvelutuottaja voi salassapitosäännösten estämättä
luovuttaa tukipalvelun käytöstä tallennettuja tietoja sille käyttäjäor ganisaatiolle, jonka asiointipalvelun
käytön tai muun asioinnin yhteydessä tiedot on tallennettu tai joka on ollut viestinvälityspalvelun avulla
välitetyn viestinnän osapuolena, jos tiedot ovat käyttäjäor ganisaatiolle välttämättömiä:
1) asiointipalvelunsa toimivuuden varmistamista tai parantamista varten;
2) asiointipalvelunsa tietoturvallisuudesta huolehtimista tai tietoturvallisuuteen kohdistuvien häiriöiden
selvittämistä varten;
3) asioinnin yhteydessä tapahtuneen tietojen käsittelyn oikeellisuuden osoittamiseksi tai muutoin asiointia
koskevien ongelmien selvittämistä varten.
Käyttäjäor ganisaatio voi salassapitosäännösten estämättä luovuttaa sen asiointipalvelun käytöstä tallennettuja
tietoja sille palvelutuottajalle, jonka tukipalvelua asiointipalvelussa käytetään, jos tiedot ovat
palvelutuottajalle välttämättömiä:
1) tukipalvelun toimivuuden varmistamista tai parantamista varten;
2) tukipalvelun tietoturvallisuudesta huolehtimista tai tietoturvallisuuteen kohdistuvien
häiriöiden selvittämistä varten;
3) asioinnin yhteydessä tapahtuneen tietojen käsittelyn oikeellisuuden osoittamiseksi tai muutoin asiointia
koskevien ongelmien selvittämistä varten.
Palvelutuottaja voi, jollei viranomaisten toiminnan julkisuudesta annetun lain 1 1 tai 12 §:stä muuta johdu,
luovuttaa tukipalvelun käytöstä tallennettuja tietoja:
1) henkilölle, jonka tukipalvelun käytöstä tai muusta asioinnista tiedot on tallennettu;
2) henkilölle, jonka puolesta joku on käyttänyt tukipalvelua tai muutoin asioinut;
3) yksilöityä tarkoitusta varten, jos henkilö, jonka tukipalvelun käytöstä tai muusta asioinnista tiedot on
tallennettu, on antanut luovuttamiseen nimenomaisen suostumuksensa.
15 §
Tietojen käsittely käyttäjäorganisaatiossa
Käyttäjäor ganisaatiolla on rekisterinpitäjänä oikeus:
1) tämän lain säännösten rajoittamatta käsitellä palvelutuottajalta saamiaan tietoja;
2) tarjota palvelunäkymään tunnistautuneelle henkilölle häntä tai hänen edustamansa luonnollisen henkilön
tai or ganisaation asiointia koskevia henkilö- ja muita tietoja palvelunäkymää käyttäen, jollei laissa toisin
säädetä.
Palvelunäkymässä näytettävät tiedot haetaan käyttäjäor ganisaation rekisteristä palvelunäkymään
henkilötunnuksella tai muulla yksilöivällä tunnuksella. Käyttäjäor ganisaation on välittömästi hävitettävä
palvelunäkymästä sen tietojärjestelmään tullut henkilötunnusta tai muuta yksilöivää tunnusta koskeva tieto,
jos sillä ei ole oikeutta käsitellä kyseistä tietoa. (9.8.2019/926)
Käyttäjäor ganisaatio vastaa rekisterinpitäjänä palvelutietovarantoon ja palvelunäkymään saataville
tuomiensa tietojen oikeellisuudesta. Palvelutuottajan vastuusta säädetään 16 §:ssä.
4 luku
Tukipalveluja ja niiden käyttöä koskevat vaatimukset
16 §
Tukipalvelujen laatu- ja tietoturvallisuusvaatimukset
7/29/22, 1 1:33 AM Laki hallinnon yhteisistä sähköisen asioinnin… 571/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20160571 9/14Palvelutuottaja vastaa tuottamansa tukipalvelun laadusta ja kustannustehokkuudesta sekä siitä, että palvelu
on käyttötarkoitukseensa yleisesti soveltuva, suorituskykyinen, toimintavarma sekä mahdollisimman
käyttäjäystävällinen ja esteetön. Palvelutuottajan on tukipalvelun toteuttamisessa noudatettava julkisen
hallinnon kokonaisarkkitehtuuria ja yhteentoimivuuden kuvauksia ja määrityksiä.
Sen lisäksi, mitä tietosuoja-asetuksessa ja tietosuojalaissa säädetään, palvelutuottaja vastaa tukipalvelun
tuottamisen edellyttämän tietojen yhdistämisen oikeellisuudesta sekä tukipalveluissa käsiteltävien tietojen
tietoturvallisuudesta. (9.8.2019/926)
Palvelutuottaja vastaa siitä, että sen tuottama tukipalvelu on suunniteltu, rakennettu ja ylläpidetty siten, että:
1) tuotettu palvelu on tekniseltä laadultaan hyvää ja tietoturvallista;
2) se kestää normaalit odotettavissa olevat ulkoiset häiriöt ja tietoturvauhat;
3) sen suorituskykyä, käytettävyyttä, laatua ja toimintavarmuutta seurataan;
4) siihen kohdistuvat merkittävät tietoturvaloukkaukset ja -uhat sekä sen toimivuutta merkittävästi häiritsevät
viat ja häiriöt voidaan havaita;
5) siihen tehtävistä muutoksista ei aiheudu ennakoimatonta häiriötä käyttäjäor ganisaation tukipalvelua
hyödyntävälle asiointipalvelulle tai muulle tehtävälle, jonka toteuttamisen tukena tukipalvelua hyödynnetään.
Palvelutuottajan on laadittava tarjoamastaan tukipalvelusta palvelukuvaus ja ylläpidettävä sitä.
Palvelukuvauksesta tulee palvelun toiminnallisuuksien lisäksi riittävällä tarkkuudella käydä ilmi, miten 1–3
momentissa säädetyt vaatimukset sekä 17 §:n 1 ja 2 momentissa säädetyt tietoturvallisuusvaatimukset on
tukipalvelussa toteutettu sekä tukipalveluun liittymisen vaatimukset sekä rajapintavaatimukset.
Valtioneuvoston asetuksella voidaan antaa tarkempia säännöksiä tässä pykälässä tarkoitetuista tukipalvelujen
laatua ja tietoturvallisuutta koskevista vaatimuksista.
17 §
Tietojärjestelmiä koskevat vaatimukset
Palvelutuottajan on tarkoituksenmukaisin keinoin varmistuttava, että sen tukipalvelun tuottamiseen
käytettävä tietojärjestelmä on suunniteltu, valmistettu ja toimii tietoturvallisuutta ja tietosuojaa koskevien
lakien ja niiden nojalla annettujen säännösten sekä yhteentoimivuutta koskevien kansallisten määritysten
mukaisesti.
Tukipalvelu on tuotettava ja kehitettävä siten, että perustason tai korotetun tason tietoturvallisuusvaatimukset
täyttävien tietojen käsittely-ympäristöjen muodostaminen on tarvittaessa mahdollista.
Tietoturvallisuusvaatimusten tarve ja toteutustapa tulee arvioida riskienhallintamenetelmien avulla.
Ennen käyttäjäor ganisaation tietojärjestelmän liittämistä tukipalveluun palvelutuottaja voi edellyttää
käyttäjäor ganisaatiolta tukipalvelun tietoturvallisuuden ja laadun varmistamiseksi tarpeellisten vaatimusten
täyttämistä. Palvelutuottajan ja käyttäjäor ganisaation on tarpeen mukaisilla ja ennalta sovituilla
tietoturvallisuustoimenpiteillä sekä testauksilla varmistuttava siitä, ettei liittämisellä vaaranneta
käyttäjäor ganisaation asiointipalvelun tai henkilötietojen taikka tukipalvelun tai niiden tuottamiseen käytetyn
tietojärjestelmän tietoturvallisuutta.
Valtioneuvoston asetuksella voidaan antaa tarkempia säännöksiä 1 momentissa tarkoitettujen
tietojärjestelmien tietoturvallisuutta koskevista vaatimuksista ja niiden täyttymisen toteamisesta,
2 momentissa tarkoitetusta tietojenkäsittely-ympäristöjen muodostamisesta sekä 3 momentissa tarkoitetusta
käyttäjäor ganisaation tietojärjestelmän liittämistä koskevista tietoturvallisuustoimenpiteistä.
18 §
Häiriöt ja häiriöilmoitukset
Jos palvelutuottajan tukipalvelun tuottamiseen käytetty tietojärjestelmä tai käyttäjäor ganisaation
tukipalveluun liitetty tietojärjestelmä aiheuttaa haittaa tukipalveluun käytetyn tai siihen liitetyn
7/29/22, 1 1:33 AM Laki hallinnon yhteisistä sähköisen asioinnin… 571/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20160571 10/14tietojärjestelmän toiminnalle tai tietoturvallisuudelle, haittaa aiheuttavasta tietojärjestelmästä vastaavan tahon
on välittömästi ryhdyttävä toimenpiteisiin tilanteen korjaamiseksi. T arvittaessa palvelutuottaja tai
käyttäjäor ganisaatio voi kytkeä tietojärjestelmänsä irti toisen ylläpitämästä järjestelmästä.
Palvelutuottajan on viipymättä ilmoitettava sen tukipalveluja käyttäville käyttäjäor ganisaatioille sekä
tukipalvelujen käyttäjille, jos sen tukipalveluun kohdistuu tai sitä uhkaa merkittävä tietoturvaloukkaus taikka
muu tapahtuma, joka estää tukipalvelun toimivuuden tai häiritsee sitä olennaisesti taikka vaarantaa
tietoturvallisuuden toteutumisen. Ilmoituksessa on kerrottava häiriön tai sen uhkan arvioitu kesto sekä
mahdollisuuksien mukaan käyttäjäor ganisaation ja tukipalvelun käyttäjän käytettävissä olevista
suojaustoimenpiteistä. Lisäksi palvelutuottajan on ilmoitettava käyttäjäor ganisaatioille ja tukipalvelun
käyttäjille häiriön tai uhkan päättymisestä.
Käyttäjäor ganisaation on viipymättä ilmoitettava palvelutuottajalle, jos kyseisen palvelutuottajan
tukipalveluun liitettyyn käyttäjäor ganisaation tietojärjestelmään kohdistuu tai sitä uhkaa merkittävä
tietoturvaloukkaus taikka muu tapahtuma, joka voi vaarantaa tukipalvelun tietoturvallisuuden tai
toimivuuden tai häiritä sitä olennaisesti. Ilmoituksessa on kerrottava häiriön tai uhkan sisältö, arvioitu kesto
ja mahdollisuuksien mukaan suojaustoimenpiteet. Lisäksi käyttäjäor ganisaation on ilmoitettava
palvelutuottajalle häiriön tai uhkan päättymisestä.
Palvelutuottajan on raportoitava tukipalvelujensa toimivuudesta ja tietoturvallisuudesta säännöllisesti sekä
ilmoitettava niihin liittyvistä merkittävistä poikkeamista viivytyksettä valtiovarainministeriölle tai sen
osoittamalle viranomaiselle.
19 §
Varautuminen ja palvelutuotannon häiriötilanteet
Palvelutuottajien on valmiussuunnitelmin ja normaaliolojen häiriötilanteissa tai poikkeusoloissa tapahtuvan
toiminnan etukäteisvalmisteluin sekä muilla toimenpiteillä huolehdittava siitä, että toiminta ja palvelujen
tuotanto jatkuvat mahdollisimman häiriöttömästi normaaliolojen häiriötilanteissa sekä poikkeusoloissa.
Ellei muussa laissa toisin säädetä, normaalioloissa ja niiden häiriötilanteissa noudatetaan tässä laissa
tarkoitettujen palvelujen tuotannon ja käytön ensisijaisuus- ja kiireellisyysmäärittelyssä sekä muussa
tärkeysmäärittelyssä valtiovarainministeriön ennalta määrittelemiä periaatteita. V altiovarainministeriön on
ennen periaatteiden vahvistamista kuultava asianomaisia palvelutuottajia, niiden asiakkaita ja ministeriöitä.
Valtioneuvosto päättää merkitykseltään laajakantoisista ja yhteiskunnallisesti merkittävistä periaatteista.
Palvelutuottajan varautumisvelvollisuudesta ja valtion tietohallinnon ohjauksesta sekä sähköisten palvelujen
järjestämisestä poikkeusoloissa säädetään valmiuslaissa (1552/201 1).
20 § (29.11.2019/1174)
Lokirekisteri
Digi- ja väestötietoviraston on tietojen käsittelyn laillisuuden varmistamiseksi pidettävä lokirekisteriä 3 §:n 1
momentin 1–7 kohdassa tarkoitettujen tukipalvelujen käytöstä tallennettujen tietojen käsittelystä.
Lokirekisteriin on tallennettava tieto tietojen käsittelijästä, käsittelyn ajankohdasta sekä käsittelyn kohteena
olleista järjestelmän tiedoista tai tietoryhmistä. Lisäksi on tallennettava tiedot tahosta, jolle tiedot on
luovutettu 14 §:n nojalla.
Digi- ja väestötietoviraston on säilytettävä lokirekisteriin tallennetut tiedot vähintään kaksi vuotta niiden
tallentamisajankohtaa seuraavan kalenterivuoden alusta lukien.
21 § (29.11.2019/1174)
Lokirekisterin tietojen käyttö ja luovuttaminen
Digi- ja väestötietovirasto saa käyttää lokirekisteriin tallennettuja tietoja tukipalvelujen käytöstä
tallennettujen tietojen käsittelyn seurantaa ja valvontaa sekä tietoturvallisuuden ylläpitoa varten.
Digi- ja väestötietovirasto voi luovuttaa lokirekisteriin tallennettuja tietoja poliisi- ja
esitutkintaviranomaiselle tukipalvelun käytöstä tallennettujen tietojen lain vastaista käsittelyä koskevan
rikoksen selvittämistä varten, jollei yksittäisten tietojen luovuttamisesta poliisille toisin säädetä.
7/29/22, 1 1:33 AM Laki hallinnon yhteisistä sähköisen asioinnin… 571/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20160571 11/14Lisäksi Digi- ja väestötietovirasto voi, jollei viranomaisten toiminnan julkisuudesta annetun lain 1 1 tai 12
§:stä muuta johdu, luovuttaa lokirekisteriin tallennettuja tietoja:
1) henkilölle, jota koskevat tiedot ovat olleet käsittelyn kohteena;
2) muuta yksilöityä tarkoitusta varten, jos henkilö, jota koskevat tiedot ovat olleet käsittelyn kohteena sekä
tietojen käsittelijä, ovat antaneet luovuttamiseen nimenomaisen suostumuksensa.
5 luku
Ohjaus
22 §
Yleinen ohjaus
Valtiovarainministeriön tehtävänä on ohjata tässä laissa tarkoitettujen tukipalvelujen järjestämistä, palvelujen
laatua sekä näiden palvelujen yhteentoimivuutta ja kokonaisarkkitehtuurin mukaisuutta.
Valtiovarainministeriö vastaa tukipalvelujen palvelutuotannon yleishallinnollisesta, strategisesta sekä tieto- ja
viestintäteknisen varautumisen, valmiuden ja turvallisuuden ohjauksesta. (9.8.2019/926)
Digi- ja väestötietoviraston tuottaman palvelunäkymän yrityksen palvelunäkymää koskevan kokonaisuuden
sisällön ja rakenteen strategisesta ohjauksesta vastaavat valtiovarainministeriö ja työ- ja elinkeinoministeriö
yhdessä. (29.1 1.2019/1 174)
Maanmittauslaitoksen tuottaman, 3 §:n 1 momentin 9 kohdassa tarkoitetun hallinnon karttapalvelua
koskevan kokonaisuuden sisällön ja rakenteen strategisesta ohjauksesta vastaavat valtiovarainministeriö ja
maa- ja metsätalousministeriö yhdessä.
23 §
Tiedonsaantioikeus
Valtiovarainministeriöllä on oikeus saada tehtävänsä suorittamiseksi riittävät ja tarvittavat tiedot
palvelutuottajilta koskien palvelutuotannon laatua ja kustannustehokkuutta sekä muita tässä laissa
tarkoitettuja palvelutuotannolle asetettuja vaatimuksia.
6 luku
Erinäiset säännökset
24 §
Oikaisuvaatimus
Palvelutuottajan tämän lain nojalla tekemään päätökseen saa hakea oikaisua palvelutuottajalta.
Valtiovarainministeriön tämän lain 7 §:n nojalla tekemään päätökseen saa hakea oikaisua
valtiovarainministeriöltä.
Oikaisuvaatimusmenettelystä säädetään hallintolain (434/2003) 7 a luvussa .
25 §
Tukipalvelujen kustannukset
Tukipalvelujen tuottamisesta aiheutuvat kustannukset katetaan valtion varoista ja tukipalvelun käyttö on
käyttäjäor ganisaatiolle maksutonta pois lukien 3 §:n 1 momentin 4–6 ja 8 kohdassa tarkoitettujen palvelujen
käyttö, josta palvelutuottaja voi periä käyttäjäor ganisaatiolta maksun. Maksuista säädetään valtion
maksuperustelaissa (150/1992) . (19.12.2019/1314)
Käyttäjäor ganisaatio vastaa itse sille tukipalvelujen käyttöön liittymisestä sekä palvelutietovarannon ja
palvelunäkymän sisältämien tietojen ylläpidosta aiheutuvista kustannuksista.
Viestinvälityspalvelun käyttäjäor ganisaation puolesta lähettämien kirjeiden kustannuksista vastaa
käyttäjäor ganisaatio.
7/29/22, 1 1:33 AM Laki hallinnon yhteisistä sähköisen asioinnin… 571/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20160571 12/14Käyttäjäor ganisaatio vastaa itse vahvasta sähköisestä tunnistamisesta ja sähköisistä luottamuspalveluista
annetun lain mukaisten tunnistuspalveluntarjoajien kanssa solmimiinsa tunnistamispalvelun tarjoamista
koskeviin sopimuksiin perustuvista maksuista.
7 luku
Voimaantulo
26 §
Voimaantulo
Tämä laki tulee voimaan 15 päivänä heinäkuuta 2016.
27 §
Tehtävien järjestämistä koskeva siirtymäsäännös
Valtion tieto- ja viestintätekniikkakeskus V altori tuottaa ja kehittää 3 §:n 1 momentin 5 ja 8 kohdassa
tarkoitettuihin palveluihin kuuluvaa tunnistamisen, allekirjoittamisen ja maksamisen kokoamis- ja
hallinnointipalvelua enintään 31 päivään joulukuuta 2017, tämä päivä mukaan lukien.
Valtion tieto- ja viestintätekniikkakeskus V altori tuottaa ja kehittää 3 §:n 1 momentin 7 kohdassa tarkoitettua
palvelua sekä pitää 1 1 §:ssä tarkoitettua rekisteriä enintään 31 päivään joulukuuta 2017, tämä päivä mukaan
lukien, jonka jälkeen palvelutuotanto ja rekisterinpito siirtyvät Väestörekisterikeskuksen tehtäväksi 4 §:n 1
momentin nojalla.
Valtiokonttori tuottaa ja kehittää 3 §:n 1 momentin 2 kohdassa tarkoitettuihin palveluihin kuuluvaa Suomi.fi
–palvelua enintään 31 päivään joulukuuta 2017, tämä päivä mukaan lukien.
Verohallinto tuottaa ja kehittää 3 §:n 1 momentin 5 kohdassa tarkoitettuihin palveluihin kuuluvaa sähköistä
tunnistuspalvelua, jonka avulla viranomainen tai muu julkista tehtävää hoitava voi julkista tehtävää
hoitaessaan tunnistaa or ganisaation ja sitä edustavan henkilön, enintään 31 päivään joulukuuta 2016, tämä
päivä mukaan lukien, jonka jälkeen palvelutuotanto siirtyy Väestörekisterikeskukselle.
Elinkeino-, liikenne- ja ympäristökeskusten sekä työ- ja elinkeinotoimistojen kehittämis- ja hallintokeskus
tuottaa ja kehittää 3 §:n 1 momentin 2 ja 3 kohdassa tarkoitettuihin palveluihin kuuluvaa Yrityssuomi.fi -
palvelua enintään 31 päivään joulukuuta 2017, tämä päivä mukaan lukien.
Valtiovarainministeriö päättää tarkemmin 2–4 momentissa säädettyjen määräaikojen puitteissa
Väestörekisterikeskukselle siirrettävistä tehtävistä ja toiminnoista sekä aikatauluista.
Valtioneuvosto päättää tarkemmin 5 momentissa säädetyn määräajan puitteissa elinkeino-, liikenne- ja
ympäristökeskusten sekä työ- ja elinkeinotoimistojen kehittämis- ja hallintokeskukselta
Väestörekisterikeskukselle siirrettävistä tehtävistä ja toiminnoista sekä aikatauluista.
28 §
Henkilöstöä koskeva siirtymäsäännös
Valtion tieto- ja viestintätekniikkakeskus V altorin tuottamaan tukipalveluun liittyvien tehtävien siirtyessä
valtiovarainministeriön 27 §:n 6 momentissa tarkoitetun päätöksen tai 3 §:n 2 momentissa tarkoitetun
asetuksen mukaisesti Väestörekisterikeskukseen, kyseisiä tehtäviä hoitava työsopimussuhteinen henkilöstö
siirtyy Väestörekisterikeskukseen virkasuhteeseen. Määräaikaisessa työsuhteessa näissä tehtävissä oleva
henkilöstö siirtyy palvelussuhteensa keston ajaksi Väestörekisterikeskukseen määräaikaiseen
virkasuhteeseen. T yösopimussuhteessa oleva henkilö voidaan siirtää ilman hänen suostumustaan, jos hänet
siirretään hänen työssäkäyntialueellaan tai työssäkäyntialueelleen. T yössäkäyntialueella tarkoitetaan
työttömyysturvalain (1290/2002) 1 luvun 9 §:n  mukaista aluetta.
Työntekijä saa työsuhteessa muutoin sovellettavaa irtisanomisaikaa noudattamatta tai sen kestoajasta
riippumatta irtisanoa työsopimuksen päättymään siirtopäivästä, jos hän on saanut tiedon siirrosta V altion
tieto- ja viestintätekniikkakeskus V altorilta tai Väestörekisterikeskukselta viimeistään kuukautta ennen
siirtopäivää. Jos työntekijälle on annettu tieto siirrosta myöhemmin, hän saa irtisanoa työsopimuksensa
päättymään siirtopäivästä tai tämän jälkeen, viimeistään kuitenkin kuukauden kuluessa saatuaan tiedon
7/29/22, 1 1:33 AM Laki hallinnon yhteisistä sähköisen asioinnin… 571/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20160571 13/14siirrosta. Siirtyvien henkilöiden palvelussuhteen katsotaan palvelussuhde-etuuksien määräytymisen kannalta
jatkuneen valtiolla yhdenjaksoisena.
Edellä 27 §:n 3–5 momentissa tarkoitettuja siirrettäviä tehtäviä virkasuhteessa hoitavan henkilöstön asemasta
säädetään valtion virkamieslain (750/1994) 2 luvussa .
29 §
Käyttövelvoitteen voimaantuloa koskeva siirtymäsäännös
Käyttöön velvoitetun käyttäjäor ganisaation on:
1) kuvattava palvelujaan koskevat tiedot palvelutietovarantoon ja tuotava rekisteritietojaan palvelunäkymään
viimeistään 1 päivänä heinäkuuta 2017;
2) otettava luonnollisen henkilön tunnistuspalvelu ja verkkomaksamisen kokoamis- ja hallinnointipalvelu
käyttöön viimeistään 1 päivänä tammikuuta 2018;
3) otettava viestinvälityspalvelu käyttöön viimeistään 1 päivänä heinäkuuta 2017.
Yksityisten yhteisöjen, säätiöiden ja elinkeinonharjoittajien oikeus käyttää palvelutietovarantoa palvelujaan
koskevien tietojen tarjoamiseen tulee voimaan, kun yksityisten yhteisöjen ja elinkeinonharjoittajien
palvelutietovarannon käyttövaltuuksien hallintamallit ovat valmiit, viimeistään 1 päivänä heinäkuuta 2017.
30 §
Sopimuksia ja muita sitoumuksia sekä vireillä olevia asioita koskeva siirtymäsäännös
Tehtävien ja toimintojen siirtyessä Väestörekisterikeskukselle näihin tehtäviin ja toimintoihin liittyvät
sopimukset ja sitoumukset ja niihin liittyvät oikeudet ja velvollisuudet sekä vireillä olevat asiat siirtyvät
Väestörekisterikeskukselle.
HE 59/2016 , HaVM 13/2016, EV 93/2016
Muutossäädösten voimaantulo ja soveltaminen:
9.8.2019/926:
Tämä laki tulee voimaan 1 päivänä tammikuuta 2020.
Lain voimaan tullessa käytössä oleviin teknisiin käyttöyhteyksiin sovelletaan lain voimaan tullessa voimassa
olleita teknistä käyttöyhteyttä koskevia säännöksiä 48 kuukautta lain voimaantulosta.
HE 284/2018 , HaVM 38/2018, EV 320/2018
29.11.2019/1174:
Tämä laki tulee voimaan 1 päivänä tammikuuta 2020.
HE 10/2019 , HaVM 3/2019, EV 20/2019
19.12.2019/1314:
Tämä laki tulee voimaan 1 päivänä tammikuuta 2020.
HE 32/2019 , HaVM 12/2019, EV 59/2019
8.7.2022/649:
Tämä laki tulee voimaan 1 päivänä tammikuuta 2023.
HE 56/2021 , HE 18/2022 , StVM 9/2022, EV 66/2022
Finlex  › Lainsäädäntö  › Ajantasainen lainsäädäntö  › Vuosi 2016  › 29.6.2016/571
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
 Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
7/29/22, 1 1:33 AM Laki hallinnon yhteisistä sähköisen asioinnin… 571/2016 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2016/20160571 14/14 j y gy j y y yj
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.